24PES-199

Nafarroako Gorteetako kide eta Unión del Pueblo Navarro (UPN) talde parlamentarioari atxikitako Félix Zapatero Soria jaunak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

11-24-PES-00161 informazio-eskariari emandako erantzunaren arabera, Ingurumen Departamentuak bideraezina ikusten du Los Borjas I eta II eguzki-planta fotovoltaikoak egitea Los Borjas I eta II parke eolikoekin hibridatzeko, horrek munta handiko ingurumen-afekzioak eragin litzakeelako bertako estepa-espezieengan (ganga iberikoa, Naumann belatza, ganga azpibeltza eta Dupont hegatxabala); lehenbiziko bi horiek, galzoriko espezie gisa daude katalogatuta, eta beste biak, berriz, espezie kaltebera gisa, eta hori guztia erabakigarria izan zen Peñadil, Montecillo eta Monterrey Kontserbazio Bereziko Eremu izendatzeko eta KBE horren kontserbazio-egoerari begira.

Ingurumen Departamentuak zer neurri hartuko du horri dagokionez? Alegaziorik aurkeztu al da?

Iruñean, 2024ko apirilaren 18an

Foru parlamentaria: Félix Zapatero Soria